{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":4,"n_cols":6,"rows_kept":4,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje o prijedlogu Pravilnika o sadržaju i načinu vođenja registra izvlaštenih nekretnina"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"MIROSLAV MAĐARIĆ","PRAVILNIK O SADRŽAJU I NAČINU VOĐENJA REGISTRA IZVLAŠTENIH NEKRETNINA","Ustroj NOVOGA registra nije optimalno rješenje: budući da se pojedinačno izvlaštenje odnosi na katastar, stručno informatički smatram da se ne treba uspostavljati POSEBNI registar, već da se izvlaštenja trebaju staviti kao posebna tablica u bazu podataka katastra. Time se osigurava integracija, koja će se posebnim registrom definitivno izgubiti, npr. kod cijepanja ili objedinjavanja čestica.\nNaravno, to može biti i u bazi ZKU-ova, iako bi zapravo katastar i gruntovnicu trebalo ujediniti i tako unaprijediti evidenciju o nekretninama.","Nije prihvaćen","Člankom 44. Zakona o izvlaštenju i određivanju naknade (Narodne novine, broj 74/14) propisano je da Ministarstvo pravosuđa vodi Registar izvlaštenih nekretnina koji će sadržavati podatke o načinu utvrđivanja interesa Republike Hrvatske, svrsi izvlaštenja, vrsti izvlaštenja, katastarskim česticama, katastarskim općinama u kojima se nalaze nekretnine, obliku i visini naknade i podatke o strankama.\nSlijedom prethodnog citiranog članka, zakonska je obveza ministra nadležnog za poslove pravosuđa za donošenjem Pravilnika o sadržaju i načinu vođenja registra izvlaštenih nekretnina. \nUjedno je potrebno istaknuti kao je u tijeku projekt  Zajedničkog informacijskog sustava zemljišnih knjiga i katastra (ZIS) kojeg je Ministarstvo pravosuđa provelo u suradnji s Državnom geodetskom upravom. Cilj projekta IPA 2008 Razvoj 'One Stop Shop' podsustava za ZIS aplikaciju je potpora jačanju pravne države u Hrvatskoj putem učinkovite uspostave ZIS-a u skladu s nacionalnom strategijom za IT ‘e-Hrvatska’, u okviru reforme pravosuđa i međuagencijske suradnje. OSS će pružiti bolji, brži i jednostavniji uvid u podatke zemljišne knjige i katastra, što će dovesti do podizanja razine kvalitete i brzine pružanja usluga, odnosno ubrzanja procesa registracije promjena na nekretninama kao rezultat većeg uključivanja vanjskih ključnih korisnika te olakšati pristup podacima koji će biti dostupni na jednom mjestu."]